Kecederaan Sanchez bimbangkan Inter
PENYERANG Inter Milan, Alexis Sanchez boleh terlepas aksi separuh akhir Liga Europa pada hari Selasa menentang Shakhtar Donetsk ketika dia bergelut dengan kecederaan ‘hamstring’. Penyerang dari Chile yang berusia 31 tahun itu mengalami kecederaan dalam kemenangan 2-1 peringkat suku akhir pasukannya ke atas Bayer Leverkusen di Jerman. “Sanchez menjalani ujian perubatan pagi ini di Duisburg,” kata Inter dalam satu kenyataan pada hari Rabu. “Ujian itu mengesahkan bahawa dia mengalami tekanan di ‘hamstring’ kanannya. “Keadaannya akan terus dinilai semula dalam beberapa hari akan datang.” Inter menyasarkan kejuaraan pertama mereka dalam kejohanan peringkat kedua Eropah sejak 1998. Satu lagi perlawanan separuh akhir mempertemukan bekas kelab Sanchez, Manchester United menentang Sevilla, dengan final akan berlangsung pada 22 Ogos di Cologne. Sanchez mengalami kecederaan dalam musim pertamanya di Inter sejak pertama sekali dipinjamna dari United. Tetapi dia kembali kuat setelah ‘lockdown’ Covid-19 pada bulan Jun, membantu mengangkat pasukan Antonio Conte ke kedudukan naib juara di belakang Juventus dalam Serie A, dan mengesahkan perpindahan tetap beliau dari kelab Liga Perdana Inggeris itu minggu lalu. – AFP 
See author's posts
